open-index/open-wikipedia-markdown huggingface dataset:
Dallas/Fort Worth Metroplex

**Dallas/Fort&nbsp;Worth Metroplex** eller bare **The Metroplex** er den vanligste betegnelsen på en vidstrakt flerkjernebyregion som strekker seg over 12 fylker (counties) nord i staten Texas i USA, med senter i storbyene Dallas og Fort Worth. Den offisielle betegnelsen på området er **Dallas–Fort Worth–Arlington metropolitan area**, men det uformelle og oppfunnede navnet «Dallas/Fort&nbsp;Worth Metroplex» er hva innbyggerne selv kaller det. «North Texas» er også en vanlig brukt betegnelse.

I henhold til offisielle amerikanske estimater fra 2006 så har konurbasjonen en befolkning på 6.003.967. Det er dermed det fjerde største byområdet i USA, etter New York, Los Angeles og Chicago.  

Den offisielle 2010 folketellingen har 6.371.773 innbyggere i Dallas-Fort Worth Metroplex som gjør byområdet til det størte byområde i Sørstatene.

Metroplex-området omfatter et område på 23.955 km², som er større enn delstaten New Jersey, og nesten like stort som Oppland fylke. 

## Fylker (counties) i Dallas/Fort Worth Metroplex

* Collin County
* Dallas County
* Delta County
* Denton County
* Ellis County
* Hunt County
* Johnson County
* Kaufman County
* Parker County
* Rockwall County
* Tarrant County
* Wise County

## Referanser
Oslostudenten

***Oslostudenten*** var en uavhengig avis for studenter og ansatte ved Høgskolen i Oslo. Avisen var på 16-28 sider, og ble trykket i et opplag på 4&nbsp;000 eksemplarer. Den kom ut fire ganger i semesteret. Styret i Oslostudenten bestod av fem medlemmer. To stykker fra Studentparlamentet ved Høgskolen i Oslo, og to fra Oslostudenten, i tillegg til redaktøren.

Avisen var grovt sett delt opp i nyhet, kultur, magasin- og debattseksjoner. Redaksjonen bestod av rundt 20 medarbeidere, hovedsakelig journaliststudenter. 

Finansieringsmodellene for avisen har vært mange. De siste årene ble avisen drevet av midler fra Oslo- og Akershushøgskolenes studentsamskipnad (OAS) via Studentparlamentet ved Høgskolen i Oslo, som fordeler disse. Annonsesalg var med på å dekke inn selve trykkeutgiftene.

I forbindelse med sammenslåingen mellom OAS og SiO, ble Oslostudenten møtt med nye krav om å dekke alle utdanningsinstitusjonene i den nye store samskipnaden for å beholde noenlunde samme finansieringsordning. Dette var en svært stor utfordring for en mindre studentpublikasjon, og ville i tillegg ha skapt konkurranse med det mer veletablerte Universitas.

Situasjonen var sterkt medvirkende til at Oslostudenten ble lagt ned i slutten av kalenderåret 2010. Dens etterkommer ble studentmagasinet ERGO.

Oslostudenten har en noe brokete fortid. Det har vært gjort flere forsøk på å holde i gang og dra i gang igjen utgivelsen, i hovedsak knyttet til journalistutdanningen. Den siste versjonen av Oslostudenten ble stiftet av studenter fra journalistutdanningen ved skolen våren 2005. Avisa var en fortsettelse av Tiger Tidende, som ble etablert i 1995. De første årene ble avisdriften organisert gjennom det studenteide aksjeselskapet Studentmedier AS.

## Ansvarlige redaktører
*Torstein Brattset Drabløs (februar 2005 – september 2005)
*Hans-Inge Giske Langø (september 2005 – januar 2007)
*Amund Trellevik (januar 2007 – januar 2008)
*Ole-Tommy Pedersen (januar 2008 – juni 2009)
*Sveinung Holien (juli 2009 – juni 2010)
*Martin Jacob Kristoffersen (juli 2010 – desember 2010)

## Referanser


## Eksterne lenker
* Oslostudentens hjemmeside
Leningrad Cowboys

**Leningrad Cowboys** er et finsk show-band fra Helsingfors, etablert i 1986. Musikken er svært variert, men bandet spiller først og fremst coverlåter av gamle rockeklassikere.

Leningrad Cowboys spilte på Buktafestivalen i Tromsø 2008.

## Medlemmer
* Tipe Johnson – Vokal
* Sakke Järvenpää – Vokal 
* Vesa Kääpä – Gitar 
* Teijo Erkinharju – Trommer
* Pemo Ojala – Trompet
* Ykä Putkinen – Gitar 
* Silu Seppälä – Bassgitar 
* Antti Snellman – Saksofon
* Mauri Sumen – Keyboard

## Diskografi

* *1917 – 1987* (Megamania 1988)
* *Go America* (Megamania 1989)
* *Those Were The Days CD-Single* (BMG Ariola 1991)
* *Those Were The Days CD-Single* (BMG Ariola 1992)
* *Thru The Wire CD-Single* (BMG Ariola 1992)
* *We Cum From Brooklyn* (Johanna 1992)
* *Total Balalaika Show – Helsinki Concert* (Johanna 1993)
* *Live in Provinzz* (Johanna 1993)
* *Happy Together* (Johanna 1994)
* *Jupiter Calling CD-Single* (BMG Ariola 1996)
* *Where's The Moon CD-Single* (BMG Ariola 1996)
* *Go Space* (Johanna 1996)
* *Mongolian Barbeque* (Johanna 1997)
* *Thank You Very Many – Greatest Hits And Rarities* (BMG 1999)
* *Be Worry Don't Happy CD-Promo Single* (Megamania 1999)
* *Terzo Mondo* (Johanna 2000)
* *Go Wild* (BMG 2000)
* *Happy Being Miserable CD-Single* (Roadrunner 2000)
* *Global Balalaika Show* (Johanna 2003)
* *Zombie's Paradise* (Sony BMG 2006)

## Filmografi
### Spilefilmer
* 1989: *Leningrad Cowboys Go America*
* 1994: *Leningrad Cowboys Meet Moses*
### Konsertfilmer
* 1993: *Total Balalaika Show*
* 2003: *Global Balalaika Show*
### Kortfilmer
* 1986: *Rocky VI*
* 1987: *Thru The Wire*
* 1988: *L.A. Woman*
* 1991: *Those Were The Days*
* 1992: *These Boots*

## Eksterne lenker
* 
* 
*
Krokusveien

**Krokusveien** er et veinavn som finnes fleres steder i Norge:
*Krokusveien (Oslo)
*Krokusveien (Fredrikstad)
*Krokusveien (Sandnes)
*Krokusveien (Sandefjord)
Kanni

**Kanni** (som betyr *ugift pike* eller *jomfru*) og **paalakanni** (*ensfarget blek kanni*) er ei mynde som stammer fra Tamil Nadu distriktet i det sørlige India, der den tradisjonelt har vært benyttet som jakthund på hjortedyr. Det hevdes at mudhol er opprinnelsen til denne hunden, men dette er både omdiskutert og usikkert. Denne hunderasen er i dag svært sjelden. Noen mener at paalakanni er samme hund som chippiparai, mens andre mener de er to distinkte hunderaser.

## Beskrivelse

Kanni er glatthåret og enten tofarget sort og lysbrun (utfarget som en dobermann, men blekere brun), brindlet eller brun. Tofarget er den mest vanlige fargen, men det finnes også en kremfarget og hvit variant som kalles *paalakanni*. Typen blir omkring 56-63 cm høye, men individer med en skulderhøyde på opp mot 80 cm er kjent. Kroppen er rektangulær i formen.

Kanni er først og fremst en jakthund (spesielt på hjortedyr) i India, men den skal også være en godt vakthund (selv om den ikke er kjent for å varsle). Den løper normalt aldri fritt rundt i gatene, men tas godt vare på fordi den er verdifull i matauken.

Det hevdes at kanni tidligere ofte ble gitt som brudens medgifte i bryllup og at betydningen av navnet (jomfru) kan ha en sammenheng med dette. I dag er den imidlertid denne hunden trolig på randen av utryddelse. Såvidt kjent er det ingen aksjon i gang for å redde rasen.

## Eksterne lenker
* Kanni video (Youtube)
Arne M. Sølvberg

**Arne Mathiasson Sølvberg** (født 1950 i Stryn) er en norsk folkemusiker (hardingfele, fele og fløyter) og danser, begge deler innen  Nordfjordtradisjonen.

Sølvberg har grunnfag i folkedans ved NTNU. I fem år mottok han arbeidsstipend fra Statens kunstnerstipend. Han har vunnet Landskappleiken to ganger, i 1989 på vanlig fele og i 2004 innen dans sammen med kona Asbjørg. Han har vært dommer på mange kappleiker både i spill og i dans. I perioden 1989–1994 var han fylkesmusiker i Sogn og Fjordane. Han har spilt en rekke konserter med Rikskonsertene og opptrådt i flere europeiske land og i USA. Som musiker opptrer han som regel enten alene eller sammen med gitarist Øyvind Lyslo eller som leder for spelemannslaget Fjelljom.

Han har gitt ut tre album med slåtter kun framført på hardingfele eller fele. For det ene, *Nordfjordslåttar*, vant han Spellemannprisen 1996 i klassen folkemusikk/gammaldans. I tillegg til å være frilans musiker og danser har han hatt deltidsstilling som felelærer ved Stryn kulturskule og i perioder ved Firda vidaregående skule. Han har dessuten holdt en rekke kurs og forelesinger, blant annet ved Ole Bull-akademiet, og vært sensor for folkemusikkstudenter ved Norges musikkhøgskole. I perioden 2004–2007 var han leder i Rådet for folkemusikk og folkedans. Han har sittet styret for Førde Internasjonale Folkemusikkfestival og i styret for Opera Nordfjord. I desember 2010 mottok Sølvberg H. M. Kongens Fortenestemedalje i sølv for sin innsats for norsk folkemusikk.

På kong Olav Vs 80-årsdag den 2. juli 1983 fremførte 150 spelemenn Sølvbergs spesialverk for anledningen, *Kongeslåtten*. Han har også laget en rekke andre nye slåtter, og mange av dem er utgitt på plate.

## Priser og hedersbevisninger
* Stryn kommunes kulturpris 1994
* Spellemannprisen 1996 i klassen folkemusikk/gammaldans for *Nordfjordslåttar*
* Sogn og Fjordane ungdomslags ærespris i 2000
* Folkemusikkprisen for Sogn og Fjordane 2006
* H. M. Kongens Fortenestemedalje i sølv i 2010
* Æresmedlem i FolkOrg  – organisasjon for folkemusikk og folkedans i 2012
* Hilmarprisen 2013

### Nominasjoner
* Nominert til Spellemannprisen 1990 i klassen folkemusikk/gammaldans for *Syngande strenger*, sammen med Øyvind Lyslo
* Nominert til Folkelarmprisen 2006 i klassen solo for *Kveik*

## Diskografi
* 1970-tallet: To LP-plater med folkemusikk og gammeldans
* 1990: *Syngande strenger* – med gitarist Øyvind Lyslo
* 1996: *Nordfjordslåttar* – solo fele, hardingfele og tussefløyte
* 1997: *Song og spel i Stryn –* med spelemannslaget Fjelljom
* 2005: *Kveik* – solo fele og hardingfele
* 2010: *Din og hass far sin* – med spelemannslaget Fjelljom
* 2010: *Ved Jakupsteinen* – med trekkspiller Kjell Plassen
* 2012: *Korri korri* – med spelemannslaget Fjelljom
* 2013: *Ny glød –* solo på tarmstrengsfeler

## Referanser
Even Iversen

**Even Iversen** (født 14. januar 1983 i Flakstad i Lofoten) er en norsk fotballspiller. Iversen har tidligere spilt for Oslo Øst og Flakstad IL som barn/ungdom.

Even Iversen ble hentet til Bodø/Glimt fra Oslo Øst etter 2005 sesongen da Bodø/Glimt rykket ned fra Tippeligaen. Han spilte fast på laget gjennom hele 2006 sesongen. Første halvdel av sesongen spilte han midtstopper sammen med Cato Hansen. Andre halvdel spilte han sammen med Erik Hoftun etter at Cato Hansen hadde blitt solgt til Bryne. 

2006 sesongen ble en skuffelse for klubben som hadde opprykk som mål. Før 2007 sesongen kjøpte klubben inn flere spillere. En av dem var U-21 stopperen Johan Lædre Bjørdal som ble kjøpt fra Viking. Dette har ført til at Even Iversen har vært henvist til benken det meste av første halvdel av 2007 sesongen. Etter først å bare ha spilt i cupen, ble Iversen fast på laget de siste kampene før fotballferien etter at Erik Hoftun fikk hjertestans i kampen mot Sogndal. Han er 203 cm høy og har duellstyrken som sin fremste egenskap. Sommeren 2009 forlot Iversen Bodø/Glimt.

## Referanser


## Eksterne lenker
* 
* Bodø/Glimt – Biografi
* Altomfotball.no – Biografi
Three 6 Mafia

**Three 6 Mafia**, tidligere **Triple Six Mafia** er en rapgruppe fra Memphis, Tennessee. To av gruppens medlemmer, Jordan Houston (Juicy J) ,  og Paul Beauregard (DJ Paul) vant sammen med en samarbeidspartner (Cedric Coleman) en Oscar for beste sang, og fikk også opptre på Den 78. Oscar-utdelingen. Dette var første gang en rappegruppe fikk opptre på seremonien.

## Medlemmer
* DJ Paul (1991-2011, 2013-)
* Crunchy Black (1995-2006, 2013- )
* Koopsta Knicca (1994-2000, 2013- )

;Tidligere medlemmer 
* Juicy J (1991-2011)
* Playa Fly (1994-1995)
* Lord Infamous (1991-2005, 2013)
* Gangsta Boo (1995-2001, 2013-2014)

## Diskografi

* *[[Mystic Stylez]]* (1995)
* *[[Chapter 1: The End]]* (1996)
* *[[Chapter 2: World Domination]]* (1997)
* *[[When the Smoke Clears: Sixty 6, Sixty 1]]* (2000)
* ** (2001)
* *[[Da Unbreakables]]* (2003)
* *[[Choices II: The Setup]]* (2005)
* *[[Most Known Unknown]]* (2005)
* *[[Last 2 Walk]]* (2008)
* *[[Watch What U Wish]]* (2015)

## Referanser


## Eksterne lenker
* 
* 
*
Lektiner

**Lektiner** er proteiner som kan binde seg spesifikt til karbohydrater, og navnet kommer av det latinske ordet «legere», som betyr å selektere eller velge. Forskjellige typer lektiner velger også forskjellige typer karbohydrater. Lektiner ble først oppdaget i planter og mikrober for ca. 100 år siden, men mange lektiner fra dyr er nå også kjent. Plantelektinene er dem man har mest kunnskap om, og det oppdages stadig nye varianter

Lektinenes fysiologiske rolle i planten er fremdeles ikke helt kartlagt, selv om man har mye informasjon om lektinenes egenskaper isolert fra planten. Lektiner spiller bl.a. en viktig rolle i planters forsvarsmekanisme. Når planter angripes av insekter eller mark, økes konsentrasjonen av lektiner som en del av dette forsvaret. Hos mennesker tar lektinene del i celle-celle-interaksjoner, gjenkjennelse av immunforsvarssystemet, immunregulering og hindring av autoimmunitet.

Plantelektiner i kostholdet viser seg ofte å ha fordelaktige effekter på mennesker. I tynntarmen nedenfor magesekken sitter immunforsvarets reseptorer og kontrollerer maten vi får i oss. I overkant av 80 % av kroppens immunforsvar finnes assosiert med tarmsystemet. Reseptorene binder til seg stoffer som er nyttige for stimulering av immunforsvaret. Lektiner er blant disse stoffene. Spesielt lektiner fra hyllebær og misteltein virker interessante for immunforsvaret.

Plantelektiner og lektiner i mikroorganismer har mange likhetstrekk med lektinene vi finner i vår egen kropp. Dersom de har samme sukkerspesifisitet som kroppsegne lektiner, kan de binde seg til de samme glykosubstansene og etterligne, forsterke eller blokkere effekten av det naturlige lektinet. Det er mange eksempler på lektiners oppgave som signalstoffer (hormoner, vekstfaktorer, cytokiner/immunmodulatorer o.a.) der de er viktige for en rekke fysiologiske prosesser i en organisme. Det er derfor ikke usannsynlig at en del av de positive effektene man opplever, skyldes at plantelektinene kopierer/imiterer de lektinene som er naturlig til stede i kroppen, og justerer deres funksjon.

Lektiner finnes i mange av de vanligste kostholdkomponentene våre, f.eks. hvete, tomater, poteter, paprika, hvitløk, soya, gulrøtter, bønner. Dette er svært ulike molekyler hvor noen er «sterke», og noen er «svake». Ingen av lektinene som finnes i normalt kosthold, er skadelige ved inntak. Det finnes kun to lektiner som kan være giftige å spise – abrin og ricin.

## Eksterne lenker
* '''Proteopedia''' viser mere end 800 tredimensionale molekylmodeller af lectiner, brudstykker af lectiner og komplekser med kulhydrater
Norges Wrestlingforbund

**Norges Wrestlingforbund** (**NWF**) er Norges første wrestlingforbund. Forbundets mål er å fremme interessen for wrestling i Norge og representere norsk wrestling internasjonalt. NWF er tilknyttet Union of European Wrestling Alliances (UEWA) og har talentutveksling med andre forbund som tilhører denne organisasjonen.

Norges Wrestlingforbund arrangerer show hovedsakelig i Oslo, men har også arrangert show i Bergen, Trondheim, Hamar og Nord-Norge. Det første norske wrestlingshowet ble avholdt 18. oktober 2001. 

NWF driver den eneste wrestlingskolen i Norge; den ble startet opp av Erik Isaksen i 1999. Mange av uttøverene har konkurrert utenlands, deriblant Erik Isaksen, Daniel Sebastian, Bjørn Sem, Miss Mina, Aron Frost, Victor Dale, Hannibal, Garm Støylen, Espen Olsen, Rayo Flores og T-Jay.

Norges Wrestlingforbund deler ut tre offisielle titler; individuell norgesmester, norgesmestre i lagwrestling (Tag team) og vestlandsmester. NWF er underlagt UEWA, og følgelig kan wrestlere fra NWF konkurrere om europamestertitler. Erik Isaksen ble kåret til europeisk mester i tungvekt i november 2015, og tre norske wrestlere har blitt europeiske cruiserweight-mestere.

**Norges Wrestlingforbund (NWF)** har hatt en markant vekst etter pandemien, med flere utsolgte arrangementer og økende interesse fra publikum. Forbundet utvider nå aktiviteten med show over flere deler av landet og har tiltrukket seg store mengder tilskuere uansett arena. Den 16. november 2024 arrangerte NWF **Powerslam XXI** i Samfunnssalen i Oslo, som ble forbundets største arrangement noensinne med over 700 tilskuere. Samtidig satses det på rekruttering og utvikling av nye talenter, noe som bidrar til en solid og stabil fremtid. Med denne fremgangen fremstår NWF som sterkere og mer etablert enn noensinne.

## Norgesmestre

### NWF Norgesmester

Norgesmestre i wrestling i kronologisk rekkfølge:

### NWF Tag-team Norgesmestere
I 2008 ble det ikke avholdt tag-team turnering, siden tidligere mester Isak Rain (Isak Bjerknes) omkom i en bilulykke i oktober 2007. Året etterpå lanserte NWF et minnetrofé til ære for Isak Bjerknes. 

I forkant av NM i tagwrestling er det tradisjon at tag-teamtitlene fristilles fra de regjerende mesterne, og gis til de som måtte gå seirende ut av finalen.

Norgesmestere i tag-team wrestling i kronologisk rekkefølge:

### NWF Vestlandsmester

Vestlandsmestre i kronologisk rekkfølge:

### NWF Ungt Blod-mestere

## Internasjonale titler

### European Heavyweight Champion (UEWA)
Norske mestere i kronologisk rekkefølge:

### European Cruiserweight Champion (UEWA)
Norske mestere i kronologisk rekkefølge:

## Æresgalleri

Under Powerslam XVIII ble æresgalleriet etablert og har siden den gang innlemmet ett nytt medlem som en del av Powerslam.

Medlemmer i kronologisk rekkefølge:

## Bilder

Bjørn_Sem_suplex.jpg|Bjørn Sem holder Anton Deryabin i en Suplex.
Hannibal_Boston_Crab.jpg|Hannibal holder Ruslan i en Boston Crab


## Referanser


## Eksterne lenker
* 
*
Babel Fish (band)

**Babel Fish** var et pop/rock-band fra Oslo. Bandet startet opp på slutten av 80-tallet, og brukte de første årene flere ulike bandnavn. De ga blant annet ut singelen «Light of Day» i 1996 under navnet Daily Planet før de endte opp med navnet Babel Fish, hentet fra Douglas Adams' bok *[[Haikerens guide til galaksen]]*. 

Bandet fikk kontrakt med Atlantic Records som lanserte debutalbumet *Babel Fish* over hele verden i 1998. Albumet var delvvis spilt inn i Norge med Kai Robøle som produsent og i Bearsville Studios i Woodstock med Neil Perry som produsent. Bandet gjorde flere konserter og turneer i Europa, og varmet blant annet opp for The Corrs og Barenaked Ladies og spilte på de tyske festivalene Rock am Ring og Rock im Park. Under Spellemannprisen 1999 vant de videoprisen for videoen til «Light of Day» og under HitAwards 1998 vant de prisene for årets norske gruppe og årets nykommer. De ble også nominert til Spellemannprisen 1998 i klassen popgruppe for debutalbumet og i klassen årets låt for «Out of the Blue».

Etter debutalbumet følte bandet seg tilsidesatt av plateselskapet. De brukte derfor mye tid og krefter på å bli løst fra kontrakten. I 2002 fikk de endelig gitt ut sitt andre album, *Coming Up for Air*, denne gangen med Warner som plateselskap. 

Gruppen deltok i Melodi Grand Prix 2011 med låten «Depend on Me», og vant delfinalen i Florø, 22. januar.

## Medlemmer
* Tarjei van Ravens: vokalist, gitar
* Halvor Holter: keyboard, vokal
* Odd Jensen: slagverk
* Simon Malm: bass (1995–)

## Diskografi
### Album
* *[[Babel Fish (album)|Babel Fish]]* (Atlantic, 1998)
* *[[Coming Up for Air]]* (Warner, 2002)
* *[[Come Closer - The Best of Babel Fish]]* (Warner Music, september 2011)
### Singler
**Mania* (1997)
**Light of Day* (1998)
**Turning the Blind Eye* (1998)
**Out of the Blue* (1998)
**Some Day Soon* (2002)
**Blah Blah Blah* (2002)
**Killing Time* (2002)
**Coming up for Air* (2002)
**Depend on Me* (2011)
**Come Closer* (2011)

## Referanser


## Eksterne lenker
* 
*  Biografi fra Norsk pop- og rockleksikon
*  NRK: «Hanne Sørvaag og Babel Fish videre!» besøkt 22. januar 2011
* http://www.facebook.com/babelfishmusic
Ą

**Ą, ą **(lat. *a caudata*, pol. *a z ogonkiem*) er den andre bokstaven i det polske alfabetet og i det litauiske. Det er en nasal vokal. Den kan lyde som *åm* eller *ån* av og til (*o nosowe*), men uttales vanligvis som én lyd, ikke to. På litauisk representerer ą en lang -lyd. 

## Eksterne lenker
*
Betna

**Betna** er ei grend i Halsa i Heim kommune i Trøndelag. Navnet «Betna» er avleid av *å beite*. Blekken barneskole ligger i Betna. Tidligere var det en nærbutikk, men den blei nedlagt i 2004.

Under omlegginga av krysset i Betna mellom Europavei 39 og fylkesvei 65 blei det funnet spor fra ei jernalderbusetting, og Vitenskapsmuseet i Trondheim dreiv med arkeologiske utgravinger sommeren 2006.

## Kilder
*Om utgravinger i Betna på ntnu.no
*Analyse av stadnavna
Skånetrafiken

**Skånetrafiken** er en forvaltning innenfor Region Skåne i Sverige som har ansvaret for kollektivtrafikken i Skåne. Skånetrafikens oppgaver inkluderer planlegging, opprettholdelse og markedsføring av kollektivtrafikken i regionen.

## Eksterne lenker
*
Spanske euromynter

**Spanske euromynter** er sirkulasjonsmynt av Den europeiske unions valuta euro med nasjonalt motiv for Spania på revers. 

## Euro
Euro (€) er felles valuta for de fleste medlemslandene av EU, inklusive Spania. Euromyntene har to forskjellige sider. En side er felles og viser myntens valør, mens den andre siden er forskjellig fra land til land. 

## Spanske motiver
De spanske myntene har tre forskjellige motiv på de åtte myntene. 1-,2- og 5-cent-myntene har katedralen i Santiago de Compostela som motiv. 10-, 20-, og 50-centenes motiv er den kjente spanske forfatteren Miguel de Cervantes. De to siste myntene, 1- og 2-euroene, har portrett av Spanias konge. Fra 2002 var kong Juan Carlos I avbildet, deretter fra 2015 kong Felipe VI.

## Referanser
Luleå lufthavn

**Luleå-Kallax Flygplats** ligger ca. 10&nbsp;km sørøst for Luleå, Sverige. Luleå flygplats er nordsveriges (Norrlands) største flyplass og den 5. største i Sverige. Flyplassen betjente 995 300 passasjerer i 2008, de fleste til og fra Stockholm.

## Ruter og selskaper

Det er også en del charterflyvninger til middelhavsland, til Kanariøyene, og til Thailand.

## Se også
* Største flyplasser i Norden

## Eksterne lenker
*
Grosser schweizer sennenhund

**Grosser schweizer sennenhund** (tysk: *Grosser Schweizer Sennenhund*) en stor hunderase som opprinnelig stammer fra Bern-området i Sveits, der rasen kan hevdes å ha blitt reddet ved en tilfeldighet av dr. Albert Heym.

## Opprinnelse og alder

Sennenhundene er molossere som mange kynologer mener nedstammer fra den gamle romerske molosseren, som ble innført til Mellom-Europa av romerske legionærer i romertiden. I middelalderen fantes det en type trefarget molosser i Sveits som gikk under tilnavnet «slaktermastiff». Denne hunden ble blant annet brukt av sveitsiske soldater i krig og er trolig en etterkommer av de romerske kamphundene . Fra disse har så trolig de første «sennenhundene» oppstått, men i hvilken grad de kan regnes som direkte etterkommere av «slakterhunden» er usikkert.

Dr. Albert Heym var i 1908 til stede på en hundeutstilling i Sveits da det dukket opp to hunder under tilnavnet «korthåret berner sennenhund». Heym forsto raskt at dette var etterkommere av såkalte «store sveitsiske slaktermastiffer». Den store slaktermastiffen var på denne tiden nærmest utdødd, men Heyms oppdagelse ledet til at typen ble tatt opp som *grosser schweizer sennenhund* i det sveitsiske stambokregisteret i 1909. Den første raseklubben ble dannet i 1912, samtidig som det ble igangsatt et avlsprogram for å gjenoppbygge denne gamle landrasen som en egen hunderase. Den første rasestandarden ble publisert i 1939.

## Bruksområde
Grosser schweizer sennenhund er en ypperlig brukshund som tradisjonelt har blitt brukt som gårdshund og vokterhund for kveg, men som også har en rekke andre bruksegenskaper, ikke minst som trekkhund og kløvhund. Rasen sies å være usedvanlig utholdende og meget energisk, men ikke særlig rask. Den har dessuten gode egenskaper som familiehund, men passer best i en aktiv familie.

## Utseende, anatomi og fysikk
Grosser schweizer sennenhund er en stor og kraftig korthåret hund av molossertype. Pelsen er trefarget sort, brung og hvit. Hannene kan nå en vekt på nærmere 65 kg, mens tispene gjerne blir en god del mindre (spesielt i masse). Skulderhøyden hos hanner er normalt cirka 65-72 cm, og for tisper cirka 60-68 cm.

## Lynne og væremåte
Rasen passer godt som familiehund (også for barnefamilier), der den får godt om plass og kan være mye ute. Dette er en energisk og meget utholdende hunderase som trenger mye og ofte mosjon for å trives. Den trives dårlig alene hjemme, om den må være inne. Pelsen trenger enkelt vedlikehold på daglig basis.

## Se også
* Appenzeller sennenhund
* Berner sennenhund
* Entlebucher sennenhund
Berry Islands

**Berry Islands** er ei øygruppe og et distrikt i Bahamas. Øyene har et areal på 31&nbsp;km². Ved folketellingen i 2022 hadde distriktet  innbyggere.

## Referanser




## Eksterne lenker
*
Cyclominae

* Amycterini
* Aterpini
* Cyclomini
* Diabathrariini
* Dichotrachelini
* Gonipterini
* Rhythirrini
* Somatodini
* Viticiini

Cyclominae er en underfamilie av snutebiller som ser ut til å være særlig artsrike i Australia. Gruppen finnes ikke i Norge, men to arter er funnet i Sverige. De lever gjerne på ulike slags urter.

## Utseende
Middels store, avlange snutebiller, kroppen mer eller mindre skjellkledt. Snuten er middels lang, antennene er korte og sitter festet nær spissen av snuten. Brystskjoldet er mye smalere enn dekkvingene, som er parallellsidige med tydelige "skuldre". Beina er korte og kraftige.

## Levevis
De to nordeuropeiske artene lever på urter i henholdsvis meldefamilien (Chenopidiaceae) og nellikfamilien (Caryophyllaceae). Noen tropiske arter er knyttet til fiken-slekten (*Ficus* spp.).

## Systematisk inndeling

Slekter som forekommer i Europa er nevnt.

* Ordenen biller, Coleoptera Linnaeus, 1758
** Underordenen Polyphaga Emery, 1886
*** Gruppen (infraorden) Cucujiformia Lameere, 1938
**** Overfamilien snutebiller, Curculionoidea Latreille, 1802
***** Familien snutebiller, Curculionidae Latreille, 1802
****** Underfamilien **Cyclominae**
******* Stammen Amycterini
******* Stammen Aterpini
******* Stammen Cyclomini
******* Stammen Diabathrariini - kan også plasseres i Curculioninae
******* Stammen Dichotrachelini
******** Slekten *Dichotrachelus* Stierlin, 1853
******* Stammen Gonipterini - kan også plasseres i Curculioninae
******** Slekten *Gonipterus* Schönherr, 1833 
******* Stammen Hipporhinini
******** Slekten *Asperogronops* Solari, 1940
******** Slekten *Entomoderus* Raffray, 1873
******** Slekten *Gronops* Schönherr, 1823  – to arter i Norden:
********* *Gronops lunatus* (Fabricius, 1775)
********* *Gronops inaequalis* Boheman, 1842
******* Stammen Listroderini
******** Slekten *Listroderes* Schönherr, 1826
******** Slekten *Listronotus* Jekel, 1865
******* Stammen Notiomimetini
******* Stammen Rhythirrini
******* Stammen Somatodini
******* Stammen Viticiini  - kan også plasseres i Curculioninae
******* Slekten *[[Khoisan (bille)|Khoisan]]* Meregalli & Borovec, 2025

## Eksterne lenker
* 
* ''Gronops lunatus'' (fra hjemmesiden til Claude Schott)
Umeå lufthavn

**Umeå lufthavn**  ligger 4&nbsp;km sør for Umeå, Sverige.

Umeå lufthavn er den nest største flyplassen i Nord-Sverige (Norrland), og den 6. største i Sverige. Flyplassen hadde rundt 800&nbsp;000 passasjerer i 2005.

## Ruter og selskaper

## Flyulykke
Den 14. juli 2019 styrtet et GippsAero GA8 Airvan fly ved Umeå og ni mennesker omkom. Flyet skal ha tatt av fra Umeå lufthavn. De omkomne var en pilot og åtte fallskjermhoppere. Det var syv menn og to kvinner som var mellom alderen 20 og 55 år. Alle de omkomne var også medlem i en fallskjermklubb med rundt 25 aktive medlemmer og flyet tilhørte klubben.

## Referanser


## Eksterne lenker
*
Zeolitt

**Zeolittmineraler** (fra gresk ζεω *zeo* = «koke» + λįθος *lithos* = «stein») er vannholdige aluminiumsilikater. Det er porøse stoffer hvor krystallstrukturen består av SiO4 og AlO4 bygget opp i et åpent gitter av tetraeder. I de indre hulrommene kan stoffet ta opp vann og metallioner. Dette skjer uten at strukturen endres.

Et eksempel på formelen er natrolitt: Na2Al2Si3O10·2H2O

Zeolitter ble først beskrevet i 1756 av svensken A. F. Cronstedt, som oppdaget at de avgir vann ved oppvarming (derav navnet). Naturlige zeolitter dannes når vulkanske klipper og askelag reagerer med basisk grunnvann. Siden undersøkelsene av havbunnen skjøt fart i begynnelsen av 1950-årene, har man avslørt at det også finnes mange forskjellige typer zeolitter i bunnslammet, og med den mengde slam som finnes må zeolitter være noen av verdens mest alminnelige mineraler.

Foruten de naturlige zeolittene som man kjenner over 40 av, er det fremstilt et tilsvarende antall kunstige. De fremstilles ved en langsom krystallisering av en silisium-aluminium-gel i nærvær av organiske stoffer. Zeolitter brukes til mange tekniske formål, spesielt hvor deres evne til å ta opp og frigi ioner kan være nyttig. I prinsippet virker de som molekylære sikter som kan adskille uønskede stoffer som f.eks. oljeforurensning eller kalk fra vann.

Zeolitt har også blitt benyttet som alternativ medisin, deriblant mot kreft. Det finnes ingen dokumentert effekt mot kreft eller andre sykdommer, derimot er det påvist at zeolitt kan hemme effekt av annen medisin og også i seg selv være kreftfremkallende.

## Referanser
Frostaporten tunnel

**Frostaporten tunnel** er en 287 meter lang veitunnel på  i Levanger kommune i Trøndelag, nær grensa mot Frosta. 

## Se også
* Veitunneler i Norge

## Referanser


## Eksterne lenker
* Zoombart kart over Frostatunnelen
Acklins

**Acklins** er en øy og et distrikt i Bahamas. 

Distriktet er øygruppen som ligger i den grunne lagunen *Bight of Acklins*, og hvor Acklins er den største øya. Andre øyer i denne gruppen er *Crooked Island*, *Long Cay* (tidligere 'Fortune Island') og ''Castle Island.

Øygruppen ble befolket rundt 1780 av amerikanske lojalister. De etablerte plantasjer for bomullsdyrking, og sysselsatte på det meste over tusen slaver. Etter at slaveri ble forbudt i det britiske imperiet var ikke bomullsdyrkingen lenger lønnsom. En annen historisk viktig næringsvei på øyene som ikke lenger er lønnsom er svamp-dykking.

## Referanser


## Eksterne lenker
*
Barents AirLink

**Barents AirLink** var et svensk flyselskap med base i Luleå i Sverige. Selskapet ble etablert som **Nordkalottflyg** i 1974 og flyr ruteflyvninger både innenriks og til utlandet. Navnet ble endret til Barents AirLink i 2006. 31. oktober 2011 overtok Avies konsesjonen fra Trafikverket på flyvningene mellom Pajala og Luleå, og Barents AirLink opererer ikke ruteflygninger lenger

## Ruter

Barents AirLink flyr følgende ruter:
* to daglige flyvninger mellom Luleå og Pajala i Sverige.

Barents AirLink fløy tidligere følgende ruter (lagt ned):
* to ganger i uka mellom Luleå og Murmansk i Russland.
* en gang i uka mellomk Luleå og Alta
* tre ganger i uka mellom Luleå, Kiruna (i Sverige) og Tromsø.

## Destinasjoner

*Sverige
** Luleå (Luleå flygplats) -Hovedbase
** Pajala (Pajala flygplats)

## Tidligere destinasjoner
*Norge
**Alta (Alta lufthavn) -ukecharter
** Tromsø (Tromsø lufthavn) 
*Sverige
** Kiruna (Kiruna flygplats)
*Russland
** Murmansk (Murmansk lufthavn)

## Flåte

## Referanser


## Eksterne lenker

* Barents AirLink
Cananea

**Cananea** er en by og en kommune i den nordre meksikanske delstaten Sonora. Byen er hovedsetet for fylket ved samme navn og et areal på 4&nbsp;141,1 km². Byen hadde 38&nbsp;113 innbyggere ifølge folketellingen i 2020. 

## Referanser
Kongsberg Maritime

**Kongsberg Maritime** er en teknologibedrift i Kongsberg Gruppen. Bedriften leverer systemer for posisjonering, overvåking, navigasjon og automasjon til handelsflåte og offshore installasjoner. Viktige produkter inkluderer dynamiske posisjoneringsystemer, automasjons- og overvåkningssystemer, prosessautomasjon, satellittnavigasjon, skips- og prosessimulatorer og hydroakustikk. Viktige markeder inkluderer land med stor offshore og verftsindustri. Selskapet har per 2026 rundt 8000 ansatte i 35 land.

## Historie
Kongsberg Maritimes historie går tilbake til grunnleggingen av Autronica i 1957. Deres første alarmsystem ble levert i 1959. Bedriften stammer fra sammenslåingen av de tidligere bedriftene, Kongsberg Simrad (tidl. Simrad Albatross), Kongsberg Maritime Ship Systems (tidl. Autronica og Norcontrol) og Simrad. Kongsberg Maritime har i årenes løp kjøpt opp mange velrenomerte maritime og offshore-relaterte bedrifter, og inkluderer nå tidligere bedrifter som:

* Autronica
*Contros
*Embient
* GeoAcoustics
* Hydroid Inc.
* KonMap
* Mesotech
* Norcontrol
* Rolls-Royce Marine Power Operations
* Seatex
* Simrad

## Produkter
Kongsberg Maritime leverer teknologi og utstyr til fartøysposisjonering, overvåkning og automatisering til handelsflåter og offshore installasjoner. Det mest kjente produktet er systemer innen dynamisk posisjonering av maritime fartøyer, hvor bedriften er markedsledende, men det er flere andre kjente produkter/systemer som produseres av selskapet.

*Systemer for navigasjon og dynamisk posisjonering
*Hydroakustikk, undervannsfartøy- og systemer
*Skipsautomasjon
*Alarm, overvåking og kontrollsystemer
*Bevegelsessensorer, GPS, AIS og posisjonsreferansesystemer
*Marinesystemer 
*Prosessautomasjon
*Følere for trykk og temperatur
*Tankmåling
*Dekksmaskineri og skipskraner
*Propeller, thrustere og vannjet
*Ror, styremaskiner & stabilisatorer
*Sonar
*Ekkolodd
*Fangstkontrollsystemer for fiskefartøyer
*Vitenskapelige produkter for fiskeriforskning

## Referanser


## Eksterne lenker
* 
*
Belle Vue

**Belle Vue** kan være:

**Geografiske steder:**
* Belle Vue, Manchester &mdash; et distrikt mellom Gorton og Longsight i Manchester
* Belle Vue, Bradford &mdash; et distrikt  Bradford, nær Manningham Lane
* Belle Vue, Shrewsbury &mdash; en forstad til Shrewsbury, Shropshire
* Belle Vue, Doncaster &mdash; et sted i Doncaster
* Belle Vue Mauricia, et sted på Mauritius

**Innen sport:**
* Belle Vue Motorcycle Speedway &mdash; en speedwaybane i Manchester, England.
* Belle Vue Aces &mdash; et speedway-team
* Belle Vue (hundeløp) &mdash; en hundeløpsbane nær Manchester
* Belle Vue (fotball) &mdash; tidligere hjemmebane til fotballaget Doncaster Rovers 
* Belle Vue (Rhyl) &mdash; hjemmebane til fotballaget Rhyl F.C.
* Belle Vue (Wakefield), et rugbystadion brukt av Wakefield Trinity Wildcats

**Andre betydninger:**
* Belle Vue Zoo &mdash; Belle Vue zoologiske hage og fornøyelsespark, Manchester
* Belle Vue Brewery &mdash; en type lambic øl
* Belle Vue (palass) &mdash; et palass designet av Zygmunt Gorgolewski

**Se også:**
* Bellevue
Epikondyl

**Epikondyl** er et benete utspring nederst på overarmsbenet, humerus, eller nederst på lårbenet, femur. 

På overarmsbenet kjennes epikondylene under huden ved albuen. Den ene på innsiden av albuen, «epicondylus medialis humeri», og den andre på utsiden av albuen, «epicondylus lateralis humeri».

På baksiden av epicondylus medialis humeri går en stor nerve, nervus ulnaris. Trykk eller støt på den gir enkemannsstøt.

På lårbenet er det også to epikondyler som kan kjennes under huden på innsiden av kneet, «epicondylus medialis femoris», og på utsiden av kneet, «epicondylus lateralis femoris».
Visby lufthavn

**Visby lufthavn** (svensk: *Visby flygplats*; IATA: **VBY**, ICAO: **ESSV**) er Gotlands eneste trafikkerte flyplass og den 12. største flyplassen i Sverige. Flyplassen hadde rundt 431 000 passasjerer i 2015. 

## Ruter og selskaper

## Referanser


## Eksterne lenker
*
Operasjon Val-Fajr 9

**Operasjon Val-Fajr 9** var en iransk offensiv under Iran–Irak-krigen. Offensiven varte fra 15. februar til 3. mars 1986) og utspant seg på det nordlige frontavsnittet. Angrepet begynte først som en begrenset offensiv for mindre seire, deretter som et strategisk fremstøt mot byen Suleimania. De iranske styrkene ble stoppet med kjemiske våpen av irakerne. Angrepet innebar en viss suksess fordi det bandt opp store deler av Iraks første korps, som ikke kunne sende styrker til Basra.

## Kilder
* Lessons of Modern War Volume II: The Iran-Iraq War, Anthony H. Cordesman og Abraham R. Wagner 1991 ISBN 0-8133-0955-7
* The Iran-Iraq War, Efraim Karsh 2002 ISBN 1-84176-371-3

## Se også
*Liste over slag under Irak-Iran-krigen
Polyrytme

**Polyrytme** er når to eller flere uavhengige rytmer med ulik basisunderdeling og ulikt betoningsmønster blir spilt samtidig. Et eksempel kan være når en spiller tre jevne slag mot fire jevne slag over en like lang tidsperiode, for eksempel et slag eller ei takt. Andre eksempler kan være 3:4, 5:4, 7:4 og så videre. 

Polyrytme er mye brukt i afrikansk musikk og i jazz, og hos komponister som for eksempel F. Chopin, P. Glass og Aaron Copland. Det fins også eksempler på bruk av polyrytme innen pop og rock, for eksempel Queen og Frank Zappa. Trommeslagerne Mickey Hart fra Grateful Dead og Bill Bruford fra Yes har vært eksponenter for bruk av polyrytme innen rock.

## Eksempler
Det følgende er et eksempel på 2 mot 3 polyrytme hvor hver boks representerer en tidsenhet og tiden går fra venstre til høyre. Hvert slag er angitt med en X.

Følgende er et eksempel på 3 mot 4 polyrytme:

## Referanser
Jack Crawford (figur)

**Jack Crawford** er en litterær person fra Hannibal Lecter-tetralogien av Thomas Harris. Han medvirker i *[[Den røde drage]]*, *[[Nattsvermeren]]* og *[[Hannibal (roman)|Hannibal]]*. Hans rolle i *Den røde drage* og *Nattsvermeren* er betydelig større enn i *Hannibal*. I de to første romanene opptrer han som Will Graham og Clarice Starling's mentor, mens han kun nevnes stykkvis og dør av et hjerteinfarkt mot slutten av boken. Han opptrer ikke i filmversjonen av *Hannibal*, der nevnes det kun at han døde.

I filmversjonene har han blitt fremstilt av, Harvey Keitel (*Den røde drage*), Scott Glenn (*Nattsvermeren*) og Dennis Farina (*Manhunter*).

## Handling
Jack Crawford dukker først opp i romanen Red Dragon, hvor han ber Will Graham, hans tidligere protesjé, om hjelp til å løse en rekke drap som ble begått av en seriemorder kalt «The Tooth Fairy»

Graham har et rykte på seg for å være i stand til å tenke som de kriminelle han jakter på, og dermed hjelpe FBI med en rekke pågripelser. Men Graham hadde tidligere trukket seg tilbake etter å ha blitt angrepet og nesten drept av Dr. Hannibal Lecter, en psykiater fra Baltimore som tidligere hadde behandlet offeret for et drap som Graham tidligere etterforsket. Men Graham forstod at Lecter var morderen han var på jakt etter. Crawford overbeviser Graham om å komme ut av pensjonist-tilværelsen for å hjelpe til med å løse drapene til «The Tooth Fairy»

Men snart innser de både Crawford og Graham at de behøver Lecters hjelp igjen. Crawford hjelper til med å gi Graham og familien hans beskyttelse, etter at Lecter sender seriemorderen, Francis Dolarhyde, hjemme-adressen til sin tidligere nemesis. Med Crawfords hjelp løser Graham til slutt etterforskningen, men Dolarhyde vansirer ham før Grahams kone rekker å drepe ham. Men Crawford føler seg ansvarlig for Grahams ulykke.

Jack Crawford dukker opp igjen i romanen Nattsvermeren (originaltittel: The Silence of the Lambs) og etterforsker en ny seriemorder. Denne gangen kalles seriemorderen for «Buffalo Bill» og signaturen hans innebærer å drepe og flå kvinner. Men Crawford blir igjen tvunget til å spørre Lecter om hjelp. Denne gangen sender imidlertid Crawford Clarice Starling - en ny FBI-praktikant - for å snakke med Lecter. Ved hjelp av informasjon fra Lecter forsøker Crawford og FBI å spore opp denne seriemorderen: Jame Gumb.

Gumb hadde tidligere drept arbeidsgiveren til et av hans tidligere offer, og flyttet inn i hjemmet hennes for å bruke den store kjelleren - som inneholder en nedlagt og tom brønn. Han bruker brønnen som en provisorisk oppbevaringsplass for ofrene sine. Starling innser at «Buffalo Bill» sannsynligvis kjente sitt første offer personlig, Fredrica Bimmel, og begynner å intervjue alle som står henne nær. I denne forbindelse snubler hun tilfeldigvis over Gumbs nye oppholdsplass.
Hubert Schwab

**Hubert Schwab** (født 5. april 1982) er en tidligere profesjonell sveitsisk landeveissyklist.

## Meritter
;2004
:Sveitsisk mester landevei, U23
;2005
:1. etappe Vuelta a Navarra

## Eksterne lenker
* 
*
Boavista

**Boavista** kan vise til:

* Boavista FC – en fotballklubb fra Porto, Portugal
* Circuito da Boavista – Formel 1-bane i Porto, Portugal
* Boavista Sport Club – en fotballklubb i Saquarema, Brasil

## Se også
*Boa Vista
Bliss

**Bliss** kan ha ulike betydninger:

* Bless, ansiktstegning hos hester
* ''Bliss'' (album), Tone Damli Aaberges debut-CD fra 2005
* BLISS, programmeringsspråk
* Bliss (tegnspråk), tegnsystem der ord og begreper er representert ved grafiske, logiske symboler
* Bliss (Star Trek), en episode i Star Trek: Voyager
* ''Bliss'' (film), en am. erotisk dramafilm fra 1997
* «Bliss», singelen til alternativ rockbandet Muse fra albumet *Origin of Symmetry*
* TV 2 Bliss, en TV-kanal i TV 2 Gruppen.
Tony Levin

**Anthony Frederick Levin** (født 1946) er en innflytelsesrik amerikansk bassist og komponist, som i tillegg synger og spiller synthesizer. Han er også kjent for å spille instrumentet  Chapman Stick og for sitt engasjement for å gjøre dette instrumentet kjent. Tony Levin er kjent for sin oppfinnsomhet og ukonvensjonelle spillestil. 

Han har også skapt såkalte Funk Fingers, et hjelpemiddel for å etterligne lyden som kommer når en slår trommestikker mot basstrenger. Ideen til dette fikk han da trommeslageren Jerry Marotta spilte med sine trommestikker på hans basstrenger under en studioinnspilling. 

Levin er mest kjent for sitt arbeid med King Crimson (1981–1984, 1994–1998, 2003, 2008–2009, 2013–), Peter Gabriel (siden 1977), Herbie Mann (1974–1977), Liquid Tension Experiment med Mike Portnoy, Jordan Rudess, John Petrucci (1997–1999, 2008–2009, 2020–), Bruford Levin Upper Extremities (1998–2000) med Bill Bruford og HoBoLeMa med Allan Holdsworth, Terry Bozzio og Pat Mastelotto (2008–2010), han var medlem av Bozzio Levin Stevens med Terry Bozzio og Steve Stevens (1997–2000). Han har siden 2010 også hatt sitt eget band, Stick Men, med Pat Mastelotto og Michael Bernier. 

Levin har siden 1970-tallet spilt på over 500 album med artister som Pink Floyd, Yes, ABWH, John Lennon, Dire Straits, Joan Armatrading, Alice Cooper, Seal, David Bowie, Carly Simon, Sarah McLachlan, Paul Simon, Lou Reed, Stevie Nicks, Bryan Ferry, Tom Waits, Todd Rundgren, Warren Zevon, Laurie Anderson og Buddy Rich. I tillegg har han turnert med mange kjente artister.

I 2011 ble Levin rangert som nummer 2 bak John Paul Jones fra Led Zeppelin i 20 Most Underrated Bass Guitarists i Paste magazine. I 2020 ble Levin rangert som nummer 42 på listen 50 Greatest Bassists of All Time av magasinet Rolling Stone.

Tony Levin har skrevet boken *Beyond the Bass Clef*, som er både en samling av anekdoter fra karrieren, artikler om musikkteknikk og spilletips. Levin er en dyktig fotograf og ga i 2004 ut fotoboken *Crimson Chronicles vol 1*, som inneholder svart/hvite bilder fra King Crimsons aktive periode på 1980-tallet.

## Diskografi som soloartist
 
Levin har spilt på hundrevis av innspillinger. Disse er de han har gitt ut som soloartist.
* 1996 – *[[World Diary]]*
* 2000 – *[[Waters of Eden]]*
* 2001 – *[[Pieces of the Sun]]*
* 2002 – *[[Double Espresso]]*
* 2005 – *[[Prime Cuts: Tony Levin]]*
* 2006 – *[[Resonator (album)|Resonator]]* 
* 2007 – *[[Stick Man]]* 
* 2014 – *[[Levin Brothers]]* 
* 2019 – *[[The Bucket List (album)|The Bucket List]]* 

## Referanser


## Eksterne lenker
* 
* 
*
Slaget om Mehran

**Slaget om Mehran** (14.-17. mai 1986) var en trefning under Irak-Iran-krigen. Dette slaget er mer å betrakte som et propagandastunt enn en militær offensiv rettet mot et viktig objekt. Saddam Hussein hadde etter nederlaget i slaget om Al-Faw behov for å innkassere en lett seier, og valgte å angripe den iranske grensebyen Mehran som med bare 5 000 iranske soldater i området hadde et svakt forsvar.

Den 10. mai var 25 000 soldater fra det 2. irakiske korpset deployert til Mehran-området, som lå relativt åpent med omkringliggende høydedrag som lengre østover ble til fjell. Fire dager senere startet irakerne offensiven, og regimet i Bagdad sørget for bred publisitet om militæraksjonen. Hensikten var å vise den irakiske befolkningen at også deres hær kunne vinne seire, tross de store tapene som de irakiske styrkene hadde lidd tidligere samme år.

De irakiske styrkene var overlegne våpenmessig, og klarte uten store problemer å erobre de viktige høydene omkring Mehran og fem mindre landsbyer. De fåtallige og dårlige utrustede iranske forsvarsstyrkene ble jaget opp i høyden og opp i fjellene. Der bygget iranerne nye forsvarsstillinger omkring byen Mehran og de nærliggende høydedragene. Irakerne kunne ikke angripe disse sterke stillingene som lå i opptil 1 500 meters høyde, fordi de irakiske styrkene for en stor del bestod av stridsvognstropper (kavaleri) med lite infanteristøtte.

General Tawfiq foreslo overfor Saddam Hussein å rette et angrep mot den strategiske viktige Dehloran mot sørøst, men Saddam sa nei. Følgelig beholdt iranerne sine sterkeste stillinger på høydedraget øst for Mehran. Irakernes unnlatelse av å aksjonere mot Dehloran straffet seg under Operasjon Karbala 1, der grepet om de høyere stillingene ble avgjørende.

## Litteratur
* 

## Se også
*Liste over slag under Irak-Iran-krigen
Murasaki Shikibu Lecter

**Murasaki Shikibu Lecter** er en litterær person fra romanen *[[Hannibal Rising]]* av Thomas Harris. Hun er kone av Hannibal Lecters onkel Robert Lecter. Etter Robert Lecters død, tar hun seg av Hannibal Lecter og opptrer som hans vokter. Hun hjelper ham blant annet å skjule mordet han begår på slakteren som forårsaket Robert Lecters død. Da hun finner ut at Lecter dreper mennene som spiste han søster, ber hun ham love at han skal slutte å drepe hvorpå han sier at han allerede har gitt hans døde søster et løfte. Hun blir senere kidnappet av de gjenlevende antagonistene som bruker henne for å komme til Lecter. Hun blir senere reddet av Lecter som dreper de siste av sine fiender. Hun besøker ham siden for siste gang mens han sitter i varetekt hos det franske politiet og sier til ham at hun anser ham som følelsesmessig død. Hun reiser så til sitt hjemland, Japan.

I filmatiseringen av filmen spilles hun av Gong Li.
Brian Cox (skuespiller)

**Brian Denis Cox** (født 1. juni 1946 i Dundee) er en britisk skuespiller. Han var den første som fremstilte Hannibal Lecter i filmen *[[Manhunter]]* av Michael Mann. Han har også medvirket i ''Zodiac'', *[[Braveheart]]*, *[[X2: X-Men United]]*, ''Hvem var Jason Bourne'' og oppfølgeren *[[Gåten Jason Bourne (film)|Gåten Jason Bourne]]*, samt *[[Red]]* og serien *[[Inspektør Morse]]*.

Han er også kjent som teaterskuespiller, blant annet fra Royal Shakespeare Company, hvor han særlig har høstet anerkjennelse for sin tolkning av tittelrollen i *[[Kong Lear]]*.

Cox er kommandør av Order of the British Empire.

## Filmografi
* 1995 Rob Roy som Killearn.
* 1995 Braveheart som Argyle Wallace
* 1996 The Glimmer Man som Mr. Smith
* 1997 Samleren som politi-sjef Hatfield
* 2002 25th Hour som James Brogan
* 2002 Adaptation som Robert McKee
* 2002 The Ring som Richard Morgan
* 2003 X-Men 2 som oberst William Stryker.
* 2004 Gåten Jason Bourne som Ward Abbott
* 2004 Troja som «Agamemnon»
* 2005 Red Eye som Joe Reisert.
* 2006 Running with Scissors som Dr. Finch
* 2007 Zodiac som Melvin Belli
* 2009 Den fantastiske Mikkel Rev
* 2010 Red som Ivan Simanov.
* 2011 Rise of the Planet of the Apes som Hank Landon.
* 2012 Coriolanus som Menenius
* 2013 Red 2 som Ivan Simanov
* 2015 Pixels som Admiral Porter
* 2016 The Autopsy of Jane Doe som Tommy Tilden.

## Referanser


## Eksterne lenker
*
Ole Mathæus Hauge

**Ole Mathæus Hauge** (født 1806 i Odal, død 1868) var en norsk kjøpmann og stortingsrepresentant. 

Han var sønn av en landhandler på Sem i Odal.  I 1831 ble han kjøpmann i Kristiania og drev både engros og detaljhandel på Grensen. Han var med i «Handelens Venner» som i 1847 utpekte ham som kandidat til bystyret, der han satt fra 1847 til 1863. Hauge hadde to perioder på Stortinget. Fra 1848 til 1850, og 1851 til 1853 som 2. representant fra Christiania og Lillehammer.  Han satt også i den kommisjon utnevnt av kongen, som i 1852 skulle utrede utvidelsen av byen.  Sammen med rittmester Thorvald Meyer (1818–1909), verftseier Martinius Christian Brinch (1832–1898) og kaptein Henry Heyerdahl (1825–1903)  grunnla han i 1856 Christiania Seildugsfabrik og var direktør frem til sin død i 1868.  Sist nevnes at han var meddirektør i Christian Bank- og Kreditkasse og suppleant i Hypotekbankens styre.

Slektslister skriver navnet også som *Olaus Mathæus Hauge*. Han var gift med Gunhild Marie Brinch (født 1830) fra Arendal og de fikk sønnen Hjalmar Christian Hauge (1862–1907) som ble både diplomat og kongelig kammerherre. 

## Referanser


## Eksterne lenker
*